**Stanovisko**

**hlavného kontrolóra k III. rozpočtovému opatreniu**

**obce Horné Semerovce k  schválenému rozpočtu na rok 2020**

**Dôvodová správa**

Zákon č.583/2004 Z.z. o rozpočtových pravidlách územnej samosprávy a o zmene a doplnení niektorých zákonov, dáva okrem iného obci aj povinnosť sledovať v priebehu rozpočtového roka vývoj hospodárenia podľa rozpočtu a v prípade potreby vykonávať zmeny vo svojom rozpočte, najmä zvýšenie vlastných príjmov alebo zníženie výdavkov, s cieľom zabezpečiť vyrovnanosť bežného rozpočtu ku koncu rozpočtového roka, pričom schodok bežného rozpočtu obce môže vzniknúť len z dôvodu použitia prostriedkov rezervného fondu, alebo použitia účelovo určených prostriedkov poskytnutých zo štátneho rozpočtu, z rozpočtu Európskej únie alebo na základe osobitného predpisu, nevyčerpaných v minulých rokoch.

**Stanovisko k III. rozpočtovému opatrenie / úprava rozpočtu /.**

Schválený rozpočet obce Horné Semerovce na rok 2020 bol upravený so zmenami ktoré vychádzali z poskytnutých finančných prostriedkov zo štátneho rozpočtu – spresnenými výškami podielových daní na rok 2020. / I. úprava rozpočtu /

Druhé rozpočtové opatrenie bolo navrhnuté z dôvodu navýšenia príjmovej časti rozpočtu a následne zapracované do výdavkovej časti už schváleného rozpočtu.

Druhá úprava rozpočtu sa týkala :

* transferov zo štátneho rozpočtu – na podporu udržania zamestnanosti v MŠ, denný stacionár, ošetrovanie skladu CO
* transfery z MPSV – na denný stacionár
* transfery z KŠÚ – na dištančné vzdelávanie, učebnice, školu v prírode
* granty – Nadácia Allianz, Ipeľ-Hont, NR samosprávny kraj, Fond na kultúru národnostných menšín
* finančné operácie - príjmy z predchádzajúceho obdobia

III. rozpočtové opatrenie :

Zmeny v rozpočte rozpočtovým opatrením boli vykonané podľa §14 ods.2 písm. b zákona o rozpočtových pravidlách územnej samosprávy.

Nakoľko medzi posledným zasadnutím obecného zastupiteľstva dňa : 11.12 2020 ku koncu roku došlo k vysporiadaniu nákladov na covid19 zo štátneho rozpočtu bolo povinnosťou obce zvýšené príjmy zapracovať do už schváleného rozpočtu.

V Zmysle zákona 431/2002 Z.z. o účtovníctve všetky príjmy týkajúce sa roku 2020 ku koncu 31.12 musia byť súčasťou hospodárenia za príslušný rok .t.j. 2020.

Navrhovanou III. úpravou rozpočtu sa zachová zásada vyrovnanosti bežného rozpočtu v tomto prípade je prebytok. Prebytok je vo výške 21 088 eur.

**Konečný rozpočet obce Horné Semerovce po tretej úprave bude nasledovný**

**Bežné príjmy : 423 195 €**

**Bežné výdavky: 402 107 €**

**Kapitálové príjmy : 14 635 €**

**Kapitálové výdavky: 15 179 €**

**Finančné operácie príjmy : 16 881 €**

**Finančné operácie výdavky : 18 922 €**

Vypracovala : Ing.Tureková Agnesa

 HK obce Horné Semerovce

Dňa: 9.3.2021